Supertaal - RDF-voer
type: channel
description: Kom praat saam!
items: Comrades

Comrades
type: item
description: YES! Charl Mattheus YES! Nick Bester YES! Al die Suid Afrikaanse wedlopers. Van die eerste agt plekke was 7 plaaslike wenners! Ek is verskriklik bly ons ouens het so goed gedoen, en baie, baie trots op hulle. My dag is gemaak! Veels geluk en baie dankie aan hulle. Ek het voor die televisie gelag en gehuil, toegejuig en met 'n groot knop in die keel gesit. Die enigste spyt is net dat daar nie twee eerste plekke kon wees nie, want beide Charl en Nick het verdien om te wen, miskien Charl net so bietjie meer, so alles het honderd persent uitgewerk. Vandag kan ons hulle huldig as ons Helde, Gladiatore van die teerpad. Hulle het alles gegee en oorwin. Teen die sterkste internasionale kompetisie. Ek, wat gedink het ons het nie veel hoop nie, het by hulle vandag 'n les geleer. Ons weet nooit waartoe ons eintlik in staat is nie, tot ons ons heel beste probeer het, en aanhou probeer het. Daar's altyd hoop, lyk dit my, as mens net nie te gou tou op gooi nie. (Wat het van SA vrouens geword?) En ook 'n groot handeklap vir Ernie Els wat die Amerikaanse Ope Gholf Toernooi vandag in Amerika gewen het. (Ek hoop ek het my feite hier reg). Dit was werklik 'n wonderlike dag vir SA sport. Beste Wense van 'n seergeloopde armchair-runner (ja, my knieë het dit ook gevoel elke keer toe daardie ouens se takkies op die pad neerslaan) V.
creator: vira
date: 1997-06-16T00:00:00-00:00